Frijwilliger
In frijwilliger is immen dy't út frije wil wurk docht dêr't hy of sy net foar betelle wurdt. Sok wurk wurdt frijwilligerswurk neamd. It is folslein ûnbetelle of der stiet in ûnkostefergoeding foaroer dy't leger is as it minimumlean by betelle wurk.

It tradisjonele byld fan frijwilligers befiemet lju dy't jierrenlang by deselde organisaasje wurkje, faak ek yn deselde funksje. Mar ek lju dy't mei-inoar in putsje foar ien kear opknappe binne frijwilligers. Dêrby kin men bgl. tinke oan it opromjen fan rommel nei in stoarm, it opknappen fan in boarterstún of it ferbouwen fan in doarpshûs.

Ek foar militêren wurdt de term 'frijwilliger' brûkt. Dêrby giet it om lju dy't frijwillich tsjinst nimme by de striidkrêften as it oarloch is of as der oarloch driget út te brekken. (Yn fredestiid sprekt men by sokken ornaris net fan frijwilligers, mar fan beropsmilitêren.) Militêre frijwilligers wurde ûnderskaat fan tsjinstplichtigen, dy't yn oarlochssitewaasjes ferplichte wurde om yn it leger te tsjinjen.

Minsk en maatskippij
Persoan nei juridyske status
Frijwilligerswurk